google/wiki40b huggingface dataset:
Shoreham gasskraftverk

Shoreham gasskraftverk er et varmekraftverk utenfor Brighton i Sussex i England, Storbritannia. Det har en installert produksjonskapasitet på 400 MW, fordelt på en blokk med gassturbiner.
Brenselkilden er naturgass. Anlegget ble utbygd omkring årene 2000–2002 av ABB. Operatør er selskapet Scottish & Southern Power.
De totale CO2-utslippene i 2008 var ca. 1 082 867 tonn, betydelig over 2007-nivået og langt mer enn kvotemålet.
Aladdin, eller Den forunderlige Lampe

Aladdin, eller Den forunderlige Lampe er et lystspill skrevet av den danske forfatteren Adam Oehlenschläger. Det ble trykket i Poetiske Skrifter, bind 2 fra 1805.
Lystspillet tar utgangspunkt i historien om Aladdin i Tusen og en natt. Det er skrevet på vers og har et tallrikt persongalleri.
Stykket hadde urpremiere på Det Kongelige Teater 17. april 1839.
Aladdin, eller Den forunderlige Lampe er tatt opp i Danmarks kulturkanon under scenekunst.
Mati

Mati er en kommune i provinsen Davao Oriental på Filippinene. Under folketellingen i 2000 kom man til et befolkningstall på 105 908 i 21 293 husstander.
Kløverfrøvikler

Utseende

En liten (vingespenn 8-10 millimeter), mørk gråaktig vikler. Forvingen har en karakteristisk hvit flekk ved bakkanten som består av fire parallelle tverrstreker. Ved framkanten er det åtte korte, hvite skråstreker, ved bakhjørnet en blyaktig flekk. Med sin lille kroppsstørrelse kan arten ligne på medlemmene i familien kommamøll (Glyphipterigidae).

Levevis

Larvene lever på kløver (Trifolium spp.), av og til også på andre planter i erteblomstfamilien. De kan finnes på nesten alle overjordiske deler av planten, ikke bare på frøene.
De voksne viklerne flyr i juni-juli.

Utbredelse

Arten er utbredt i Nord-Afrika, over hele Europa, og i store deler av det nordlige Asia. Den forekommer også i Nord-Amerika.
I Norge er den nokså vanlig nord til Nord-Trøndelag.
Afghanistans grensepoliti

Afghanistans grensepoliti (engelsk: Afghan Border Police, ABP) sørger for sikkerhet langs Afghanistans 5 529 km lange riksgrense og ved landets internasjonale flyplasser, samt bekjempelse av kriminalitet og opprettholdelse av lov og orden i disse områdene. ABP er også ansvarlig for å administrere landets immigrasjonsprosess og tollregler. Styrker fra nasjonalpolitiet patruljerer en 55 km bred korridor langs hele grensen til Afghanistan. Til tross for dette er grenseområdet stadig sårbart for ulovligheter (pr. høst 2009).
ABP faller under kommando av det afghanske nasjonalpolitiet (Afghan National Police, ANP) som igjen er under administrativ kontroll av innenriksministeriet. Grensepolitiet har hovedkvarter i Kabul og ledes av en generalløytnant. ABP deler sitt personell og kommando på 13 815 ansatte i fem sektorer: Jalalabad (Øst), Gardiz (Gardiz-sonen), Kandahar (Sør), Herat (Vest) og Mazar-e Sharif (Nord).
For å forberede seg til sine plikter i ABP deltar rekrutter på et 8-ukers kurs satt sammen av det tyske Bundespolizei (BPOL). Pr. 2009 er BPOL fortsatt sterkt involvert i å gi opplæring til ABP-offiserer.
Bleiburg-massakren

Bleiburgmassakern er en samlebetegnelse for hevnforbrytelser som i all hovedsak fant sted i nordre Slovenia fra og med 15. mai 1945 og ukene deretter. Den jugoslaviske armeen, de tidligere partisanene, henrettet antikommunister, medlemmer i og sympatisører til fascistbevegelsen Ustaša, inklusive deres familier, kvinner og barn. De fleste ofrene var kroater og til en viss grad også slovenere og bosnjaker som hadde sympatisert med tyskerne og nazistene under andre verdenskrig. Antallet døde er omtvistet, men angis vanligvis mellom 10 000 og 95 000.
Overgrepene har fått navn fra småbyen Bleiburg (slovensk: Pliberk) i Kärnten, Østerrike, siden de hadde sitt utspring der.
Richard D. Zanuck

Biografi

Sønn av Virginia Fox og Darryl F. Zanuck, lederen for filmstudioet 20th Century Fox. Mens han studerte ved Stanford University, begynte Zanucks karriere i filmindustrien for filmstudioet 20th Century Fox. Senere dannet han sitt eget filmstudio. I 1968 giftet Zanuck seg med modellen og skuespilleren Linda Harrison. De skilte seg i 1978.
Zanuck ble tildelt Irving G. Thalberg Memorial Award ved Academy of Motion Picture Arts and Sciences i 1990. Han har også en stjerne på Hollywood Walk of Fame. I 2000 var Zanuck og hans tredje kone Lili Fini Zanuck medprodusenter for den 72. Oscar-utdelingen.
Zanuck har arbeidet sammen med regissøren Tim Burton seks ganger, med filmer som Planet of the Apes (2001), Big Fish (2003), Charlie og sjokoladefabrikken (2005), Sweeney Todd – Demonbarbereren fra Fleet Street (2007), Alice i Eventyrland (2010), og Dark Shadows (2012).
Zanuck døde 13. juli 2012 i sitt hjem i Beverly Hills av hjerteinfarkt.
Blackhawk kraftverk

Blackhawk kraftverk er et varmekraftverk i Rock County, i delstaten Wisconsin i det østlige USA. Anlegget har en installert produksjonskapasitet på 50 MW fordelt på 2 turbiner på 25 MW hver. Operatør er energiselskapet Wisconsin Power & Light Co. 
Det stod ferdig utbygd i 1946–1948. Brenselkilden er naturgass og fyringsolje.
Chrysobothrinae

Utseende

Middelsstore, ovale, hvelvede, stort sett metallisk fargede praktbiller. Dekkvingene har ofte lyse flekker.

Levevis

Som hos de fleste andre praktbiller utvikler larvene seg i død ved.
NM i stafetter 2015

Norgesmesterskapet i stafetter 2015 var en del av NM i friidrett 2015, men ble arrangert som et eget stevne i Larvik 30. og 31. mai 2015. Arrangør var Larvik Turn og IF.
Jean-François Reubell

Bakgrunn

Reubell var advokansønn. Han tok farens yrke og presiderte før revolusjonen over domstolen i Colmar.

Den franske revolusjon

I 1789 ble han valgt som medlem i stenderforsamlingen av tredjestanden i Colmar-Schlestadt. I den nasjonale konstituerende forsamlingen ble han raskt kjent på grunn av sin veltalenhet, dype juridiske kunnskaper og asketiske liv, noe som ga ham mye innflytelse i politikken. Han var i 1789 med på å utforme erklæringen om menneskets og borgerens rettigheter.
Han var en sterk tilhenger av mange revolusjonerende reformer, men motsatte seg kraftig en politisk anerkjennelse av statsborgerskap og fulle rettigheter for jødene i Alsace. Han ble i 1792 valgt til medlem av Nasjonalkonventet. Han var utsending til Haut-Rhin. Han var utsending til Rhinland og kjempet for tilslutning av området til Frankrike. Reubell var en nidkjær forkjemper for rettssaken mot kong Ludvig XVI, selv om han var borte på oppdrag ved kongens fordømmelse. 
Tidlig i 1795 assisterte han Emmanuel-Joseph Sieyès under forhandlingene angående Den bataviske republikkens overgivelse til Frankrike. Han satt mellom 2. november 1795 og 31. januar 1796 som president for det utøvende organ. Han ble etterfulgt av Étienne François Louis Honoré Letourneur, som var en mer moderat politiker.

Etter politikken

Statskuppet den 18. Brumaire VIII (9. november 1799) avsluttet Reubells politiske løpebane. Han vendte tilbake til Colmar, der han døde 23. november 1807.
Bergprydvikler

Utseende

En middelsstor (vingespenn 14-16 millimeter), mørkbrunt spraglete vikler. Forvingen er forholdsvis smal, og har et uregelmessig, skrått, skittenhvitt tverrbånd nær spissen. Bakvingen er lyst gråbrun.

Levevis

Lite er kjent om biologien til denne forholdsvis sjeldne, nordlige arten. Larven og dens vertsplante er ukjente.

Utbredelse

Den er utbredt i det nordlige Fennoskandia og Russland, og i Nord-Amerika. I Norge er den bare funnet i Troms og Finnmark.
Ibrahim Atiku

Karriere som klubbspiller

Etter et vellykket VM for U17-lag i 1999, var Atiku, sammen med Michael Essien, og prøvespilte for Manchester United. Begge spillerne ble tilbudt kontrakt, men avtalen falt gjennom da ingen av dem fikk arbeidstillatelse i England.
Atiku gikk til ghanesiske Liberty Professionals i 2000. Året etter spilte han for israelske Hapoel Petah Tikva som utlånt spiller. Han vendte tilbake til Liberty Professionals etter låneperioden. I 2003 signerte Atiku for svenske Västerås SK, som spilte i Superettan. Han gikk til Friska Viljor i 2004, og spilte for Assyriska FF fra 2005 av, hvorav første sesongen var i Allsvenskan. Atiku spilte 48 kamper og scoret ett mål på to sesonger for klubben, hvorav 21 av kampene og målet er fra spill i Allsvenskan. Atiku spilte seks måneder for IF Sylvia som utlånt spiller, en av Assyriska FFs konkurrenter i Superettan 2007.
I 2010 signerte Atiku for greske Ethnikos Piraeus 1923. Kontrakten var på to år, men klubben gikk konkurs etter første året. Atiku signerte 11. juli 2011 for Swindon Town. Atiku spilte aldri førstelagsfotball for klubben, og kontrakten ble kansellert 28. oktober samme år etter en overenskomst mellom klubben og spilleren.

Landslagskarriere

Atiku representerte Ghanas U17-lag under VM for U17-lag i 1999, hvor han spilte seks kamper og scoret tre mål da Ghana sikret seg tredjeplassen i mesterskapet. Atiku var senere en del av Ghanas U20-lagstropp til VM for ungdom i Argentina 2001.
Beinmarg

Beinmarg er myeloid vev, celle- og blodårerikt bindevev i knoklenes marghule. Marghulen er full av beinmargceller og umodne stamceller. Stamcellene gir opphavet til de røde og hvite blodlegemene og blodplatene. Rød beinmarg danner røde blodlegemer, blodplater, og hvite blodlegemer.

Beinmarg

Immunforsvarets celler finnes i en rekke ulike varianter med hensyn til modningsnivå. Modning og spesialisering er to prosesser som ofte går parallelt i utvikling av infeksjonsforsvarets celler. Cellene spesialiseres samtidig som de modnes og blir eldre. Slik er det også med cellene som dannes i beinmargen.
Den røde beinmargen finnes i de store rørknoklene (eg: lårbein og overarmsbein) i kroppen vår. Den inneholder et enormt antall celler på forskjellige modningstrinn og kan sammenlignes med et foster som hele tiden vokser på grunn av celler som deler seg. Utgangspunktet for denne intense celledelingen er en bestemt type umodne celler kalt stamceller. Alle cellene i blodet, enten de er røde blodlegemer, granulocytter, monocytter eller lymfocytter, dannes fra de samme stamcellene i beinmargen. Vi sier at disse stamcellene er pluripotente. Det betyr at de gir opphav til flere forskjellige, men allikevel et begrenset antall beslektede, celletyper. Vi har allikevel relativt få stamceller i beinmargen, og de utgjør sannsynligvis mindre enn èn promille av alle cellene som er til stede her.
Beinmargen produserer forsvarsceller i stort tempo allerede fra tidlig i fostertilværelsen. Dersom kroppen av en eller annen grunn skulle få et økt behov for en bestemt celletype, kan beinmargen svare på kroppens signaler og selektivt øke produksjonen av nettopp den. Dette er i stor grad et resultat av påvirkning fra løselige, hormonliknende forbindelser som dirigerer dannelsen av blodceller i den retning behovet er størst.
En celles opphold i beinmargen er av begrenset varighet. Her utvikles cellene slik at de etter hvert når et modningsnivå som gjør dem i stand til å gjennomføre de oppgavene de er tiltenkt i kroppen vår. Først på dette tidspunkt slippes de ut i blod- og lymfeåresystemet.

Beinmargsgiverregisteret

Det Norske Benmargsgiverregisteret ble etablert i 1990 og er et register over frivillige beinmargsdonorer, rekruttert gjennom blodbankene. Donorene blir vevstypet gjennom en blodprøve og lagt inn i Benmargsregisteret, som er finansiert av Den Norske Kreftforening. Ved transplantasjon høstes beinmarg fra en giver med samme vevstype som pasienten, og pasienten gis friske stamceller fra giveren.
Norsk Epilepsiforbund

Omfang

Omtrent 45 000 personer i Norge har epilepsi. Norsk Epilepsiforbund har ca. 5 500 medlemmer og 24 lokale organisasjonsledd. Märtha Louise er forbundets høye beskytter. 
Ungdomsarbeidet er organisert i Norsk Epilepsiforbunds Ungdom (NEFU), som har egne grupper. Hoved- og enkeltmedlemmer under fylte 30 år blir automatisk medlem i NEFU.
Spetsnazgruppen Alfa

Spetsnazgruppa «A», også kjent som Alfa-gruppen med det offisielle navnet Direktorat «A», er en spesialstyrke fra FSB Spetsnaz-sentre (russisk forkortelse TsSN FSB). Gruppen har status som elite fra Russlands spesialstyrker. 
Gruppen er dedikert til kontraterrorisme innen FSB, som primært hindrer eller responderer på voldelige aksjoner mot  offentlig transport og bygninger. Søstergruppen Vympel er dedikert til vern av strategiske installasjoner, og begge disse gruppene er regnet for paramilitære enheter.

Øvelse

Alfa må øve på samme måte som Vympel-gruppen, med taktiske øvelsesoppgaver, fallskjermhopping, førerøvelse av ulike kjøretøy, øvelse i ulike etterretningsdisipliner og ymse spesialoppgaver.
Pronoplon

Utseende

En liten, slank, blank, mørkbrun trebukk, hodet, antennene og lårene er rødlige. Oversiden er kledt med fine, lyse hår. Antennene er tynne og noe lengre enn kroppen, med lange, lyse hår. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann, hver dekkvinge med en brunoransje lengdeflekk og brunoransje spiss. Beina er nokså lange, baklårene med en pigg i spissen.

Utbredelse

Arten er utbredt i Bolivia, Paraguay og det østlige Brasil.
Potiaxixa

Utseende

Middelsstore, avlange, halvmatt brunsvarte trebukker med gulbrune dekkvinger. Antennene er lange og tynne, mye lengre enn kroppen, hvert ledd med en pigg i spissen. Pronotum er avrundet sekskantet med en kort tann på hver side og kraftig, tverr-rynket skulptur. Dekkvingene er noe avsmalnende bakover, i spissen med to skarpe pigger. Beina er tynne og middels lange.

Utbredelse

Slekten er utbredt i Fransk Guyana, Surinam og Brasil.
Funksjonslære i norsk skole

LK-06

I kunnskapsløftet er følgende mål satt for elevene:

Pedagogiske teorier

Her er det noen pedagogiske teorier knyttet til funksjoner.

Fra situasjon

Til tabell kreves det at eleven gjør målinger og systematiserer data. Dette vil øve opp elevenes evne til å analysere praktiske situasjoner kvantitativt. Når man skal overføre informasjon fra situasjon til tabell, kan man bruke verditabell og systematisere informasjonen der. Se verditabell 
Men når man skal overføre informasjonen fra situasjon til graf kreves det en større forståelse og beherskelse av grafer enn hvis man bare plotter inn tall fra en tabell. For eksempel, skisser en graf som viser avstand fra hjemmet som en funksjon av tid. En slik funksjon er en vanlig misforståelse blant elever.
Fra situasjon til formel innebærer å utlede en formel fra en situsjon, noe som kan være krevende.

Fra tabell

Det kan ofte være vanskelig for elever å gå fra tabell til situasjon. Derfor er det en god øvelse for dem å beskrive med egne ord hva tabellen forteller om situasjonen eller virkeligheten.
Man kan gi elevene oppgave å fortelle, med utgangspunkt i en bussrute, hvordan det er raskest å komme seg fra A til B på en bestemt dag.
For å gå fra tabell til graf bruker man ofte en verditabell. I en slik verditabell kan man lese av posisjoner for forskjellige punkt oppgitt i (x,y) eller (x,f(x)). Disse punktene markeres gjerne i et koordinatsystem. Ved funksjoner med rette parabler, kan man trenger man minimum 2 punkter, som parabelen går igjennom, men det kan være lurt å bruke et tredje punkt som en underbyggelse på at man har tegnet riktig linje. Ved parabler med bøy, som andregradsfunksjoner, bør man bruke flere punkter  for å vise hvordan parabelen går.
Når elevene skal gå fra tabell til formel blir elevenes evne til å finne mønster i tallutviklingen utfordret. Det krever også en forståelse av formler og hvordan de ulike kjennetegnene til grafene virker inn på formlene.

Fra graf

Når man lar elevene gå fra graf til situasjon øver man opp helhetsforståelsen av grafer. Da vil elevene lære seg å se sammenheng mellom to enheter som for eksempel tid og strekning, vekt og pris, mengde og pris osv. Det å la elevene med egne ord forklare en graf vil vise hvilken forståelse elevene  har om emnet. 
Det å gå fra graf til tabell vil gi elevene en øvelse i å lese verdier av punkter i et koordinatsystem.
Når man skal gå fra graf til formel vil det være til stor hjelp for elevene å kjenne igjen formen på grafen. Det å overføre informasjonen til formel vil gi en større forståelse av grafens utvikling og egenskaper.

Hjelpemidler

Vrigraf: Et program for å lage grafer og forandre verdier og se hvordan de ulike verdiene påvirker grafen.
Mathgv Et annet program for å lage grafer. Her er det mulig å lage mer avanserte grafer.

Flere kalkulatorer har innebygd funksjon for å forme grafer.Casios oversikt over grafiske kalkulatorer
Friedrich Entress

Friedrich Karl Entress (født 8. desember 1914 i Poznań, henrettet 28. mai 1947 i Landsberg am Lech) var en tysk lege.
Entress ble medlem av SS i 1939. Han var leirlege i forskjellige konsentrasjons- og tilintetgjørelsesleire under andre verdenskrig. Fra desember 1941 til februar 1943 var han leirlege i Auschwitz I, deretter i Auschwitz III (Buna-Monowitz) til oktober 1943. Entress drev medisinske eksperimenter på fangene og var ansvarlig for dødelige injeksjoner. Hans virksomhet i Auschwitz er beskrevet av Leo Eitinger. Han ble overført til Mauthausen i Østerrike i oktober 1943. I Mauthausen-Gusen-prosessen ført av amerikanske militære i Dachau ble Entress 13. mai 1946 dømt til døden. Han ble hengt året etter.
Michaelus

Utseende

Små til middelsstore stjertvinger med litt spisse og smale forvinger og én tynn stjert på bakvingen. Hannens overside er skinnende blå eller blåfiolett med svarte ytterkanter, og en liten, oval, brun grop på forvingen. Hunnen er brunaktig med skinnende blå felter i vingenes indre del. Undersiden er brunlig med hvite flekker (som gjerne danner et uregelmessig tverrbånd) og en oransje flekk på bakvingen.

Utbredelse

Disse artene lever i Mellom- og Sør-Amerika, fra Mexico i nord til det sørlige Brasil i sør.
Regret Every Kiss

Regret Every Kiss er et musikkalbum med Bigton Gulch Town Orchestra, utgitt i 2004. Dette er bandets debutalbum.
To sjeler – en tanke

Handling

Søstrene Mayme (Clara Bow) og Janie Barry (Jean Arthur) deler leilighet og arbeider som selgere på Ginsberg's Department Store. Mayme må stadig sørge for at søsteren kommer seg tidsnok på arbeid, noe som ofte medfører at hun selv kommer for sent. Hun hjelper også gjerne naboen og kollegaen William «Bill» Taylor (James Hall), som hun er kjæreste med. En dag blir Bill forfremmet til kundeveileder, mens Janie blir utnevnt til kasserer for et arrangement til inntenkt for sykekassen. Mayme blir sjalu da Bill får mye oppmerksomhet fra de kvinnelige kundene, noe som ender med krangling. Janie, som også er interessert i Bill, lurer han til å tro at Mayme ikke er forelsket i ham. Mayme på sin side, tror at at det er Bill som har sviktet henne, da hun finner ut at han har invitert Janie med på dans.
På samme dag som arrangementet til inntenkt for sykekassen, finner Mayme ut at Janie har gamblet bort alle pengene. Hun kontakter naboen Lem Woodruff (Charles Sellon), som tok imot Janies veddemål, og klarer å vinne pengene tilbake. Arrangementet må imidlertid avlyses, ettersom hun ikke rekker frem i tide. Janie har i mellomtiden fortalt at det var Mayme som gablet bort alle pengene og Mayme trues derfor med å få sparken da hun leverer tilbake pengene. Vel hjemme er Mayme rasende på søsteren. Bill overfører samtalen deres og går for å prate med Mayme. De finner raskt ut at de begge føler det samme for hverandre og Bill foreslår at de skal gifte seg så snart som mulig.

Produksjon

Lloyd Corrigan, Ethel Doherty og Edward E. Paramore jr. skrev manuset basert på teaterstykket Love 'Em and Leave 'Em, skrevet av George Abbott og John V.A. Weaver. Det hadde premiere på Broadway 3. februar 1926, med Florence Johns som Mame Walsh, Katherine Wilson som Janie Walsh og Donald MacDonald som Billingsly. Teaterstykket ble filmatisert samme året, regissert av Frank Tuttle, med Evelyn Brent som Mame Walsh, Louise Brooks som Janie Walsh og Lawrence Gray som Bill Billingsley. Etter å ha lest manuset til To sjeler – en tanke antok Clara Bow at hun skulle spille rollen som Janie Barry. Denne gikk i stedet til Jean Arthur, mens Bow ble tildelt rollen som Mayme Barry. Under innspillingen av filmen måtte man, ifølge regissør A. Edward Sutherland, gjentatte ganger spille scener inn på nytt for å unngå at Arthur overskygget Bow, ettersom hun hadde en «bedre rolle». To sjeler – en tanke ble også laget i en stumfilmversjon, der Joseph L. Mankiewicz skrev mellomtitlene.

Mottakelse

The New York Times syntes filmen var bra laget, men at dens svakhet var at den i altfor stor grad fokuserte på Bows rollefigur. Anmelderen roste Arthur og mente hun var «troverdig og naturlig» i sin rolletolkning og løftet filmen fra å være helt ordinær. Richard Watts jr. i New York Herald Tribune beskrev filmen som «langt fra et mesterverk», men roste rolletolkningene til Bow, Arthur og Oliver.
Parhoplothrix

Utseende

Middelsstore, slanke, gråbrune trebukker. Hannen har svært lange antenner.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Vest-Malaysia, Vietnam, sørlige Kina, Sumatra og Java).
Keiko (keiser)

Keikō (japansk 景行天皇, Keikō-tennō; født 7. november 60; død 23. desember 130) var ifølge de gamle historieverker  Kojiki og Nihonshoki den 12. tennō av Japan. Hans regjeringstid angis konvensjonelt til perioden 71–130 e.Kr. Han er også kjent som Ootarashihikooshirowake no Sumeramikoto. 
De fleste historikere antar at han er en mytologisk skikkelse.

Legende og japansk historieskrinving

Kojiki og Nihonshoki har forskjellige versjoner om kridrt Keikos historie. Det er voldsomt sprik hva gjelder hans fødselsår. En tradisjon som mener at han ble født før Kristus er blant dem, den virker uansett lite rimelig. 
Det er utilstrekkelig materiale for historikerne til å kunne verifisere og studere de tradisjonelle forytllinger om kriser Keiko. Det var først fra regjeringstiden til keiser Kinmei (ca 509 – 571 e.Kr.), den 29. keiser, at den moderne historieskrivning er i stand til å gi rimelig vederheftige tidfestinger for endel begivenheter; og de år og datoer som kildene (etter omregning) oppgir for de tidlige keiseres regjeringsperioder oppgav ble ikke konvensjonelt akseptert før under keiser Kanmus tid (737–806), den 50. hersker av Yamato-dynastiet. 
Nevnet Keikō-tennō ble tildelt keiseren posthumt av senere generasjoner.

Kojiki og Nihonshoki

Ifølge Kojiki sendte han sin sønn, prins Yamato Takeru, til Kyūshū, for å angrippe stammene som bodde der. I Nihonshoki var det Keikō selv som dro dit. Men begge kilder er samstemte om at han sendte prins Yamato Takeru til Izumo-provinsen og de østlige provinser for å overta dem og slik utvide sitt herredømme. Dette var blant områder som var bebodd av ainuer.
Etter de tradisjonelle kilder døde Yamato Takeru i det 43. år av keiser Keikos regjeringstid (景行天皇四十三年). Den døde prinsens besittelser ble samlet sammen med sverdet Kusanagi, og hans enke æret ham i en helligdom i sitt eget hjem. En tid etter ble reliktene og det hellige sverd bragt til der de siden er blitt bevart, i Atsuta-helligdommen.  Nihonshoki forklarer at denne overføringer av relikter frant sted i det 51. år av keiser Keikos regjering, men en annen tradisjon daterer denne hendelse til det førsste år av keiserChūais regjering.
Keiser Keikōs gravsted er ikke kjent. Denne keiseren æres tradisjonelt i en shintoistisk minnehelligdom (misasagi) i Nara. Det keiserlige hushold kaller dette sted for keiser Keikōs mausoleum. Det ble tidligere kalt Yamanobe no michi no e no misasagi.